במקטע זה אנו בלב הרי אילת מהלכים בנוף מרהיב בין סלעי השילד הערבו נובי שנחשפים לבין סלעים גיריים שהושקע כאן כשהים הקדום הציף את האזור וגם בין אבני החול שהושקעו בו בסביבה יבשתית ו"נצבעו" בגוונים של אדום עקב מרכיב התחמוצת בהם. במקטע זה, רוב הזמן נצעד "לרוחב" הגזרה כלומר ממערב למזרח (ומי שיטייל בכיוון ההפוך ממזרח למערב).
נתחיל במפגש שביל ישראל והשביל שלנו עם שביל מסומן שחור סמוך לעין נטפים (1). מכאן והלאה במקטע זה, השביל שלנו יתלכד עם שבילים מסומנים בצבעים שונים אבל לא עם שביל ישראל. בחלק הראשון שזה עתה התחלנו הוא מתלכד עם שביל בסימון שחור. נעלה עם השביל על הר יהורם בכיוון דרום מזרח. זהו רכס צר בהרי אילת , שלאורכו עוברת פרשת המים בין נחל שלמה לבין נחל נטפים. כיוונו של הרכס ממערב למזרח . ממערב תוחמת אותו פסגת הר יואש , וממזרח – הר שלמה . שיאו של הר יהורם 680 מ' ומורדותיו מתאפיינים במתלולים ומצוקים חריפים : צפונה , אל קניון נחל נטפים , ודרומה , אל נחל שלמה . מפסגת ההר יש תצפית נוף יפה . באוכף עמוק נמצא קו המגע בין הר יהורם הגירי והר שלמה הגרניטי . זוהי נקודה מרשימה ביותר לאורך קו העתק שלמה – עמרם , הנמשך מנחל שלמה אל עמודי עמרם , דרך בקעת רודד והר שחורת . כאן גם חוצה את רכס הר יהורם השביל המחבר את נחל שלמה העילי עם קניון נחל נטפים . בשיפוליו הדרומיים של הר יהורם , ממזרח לכביש מעלה אילת , נכרו מחצבות , ובמקומן הוכשר מאוחר יותר חניון גדול למטיילים . לאחר כקילומטר ויותר נבחין בבריכת חורף עונתית (2) האוצרת מי שיטפונות כך שמי שמהלך באזור בחורף או באביב יזכה לראות אותה מכילה מים. ממש קרוב לנקודה זו מדרום מצוי חניון לילה למי שמתכנן לינת שטח באזור. נטפס עוד כמה מאות מטרים בעלייה מתונה לשיא הגובה ונתחיל לרדת כשאנו מתרשמים מהמראות סביב. קרוב לקילומטר בהמשך נעבור ליד "תצפית המטכליסטים" – שהיא נקודת תצפית יפה לזכר שני חיילי סיירת מטכ"ל שנהרגו כאן במסע ניווט ב 1992. כמה מאות מטרים בהמשך השביל נבחין בשביל בסימון אדום החוצה את השביל שלנו (3) בכיוון כללי צפון דרום. אנו נמצאים למעשה על האוכף שהוא קו השבר המפריד בין הר יהורם להר שלמה כלומר, במספר צעדים ספורים עוברים מקטע בו הסלעים הם סלעי משקע ימיים מתקופת הקרטיקון (כ 100 מיליון שנה לאחור) לאזור בו נחשפים סלעי יסוד – גרניט וסלעים מותמרים מלפני למעלה מ 500 מיליון שנה. הר שלמה הגבוה מאתנו הוא גוש שעלה למעלה בעקבות יצירת השבר. כ 700 מטרים בהמשך השביל נגיע למפגש עם שביל מסומן כחול (4) . עוד מעט נחזור אליו. כעת, השביל שלנו פונה ב 90 מעלות מזרחה ויורד על שלוחה לכיוון זה על גבי שביל קיים שאינו מסומן בסימון שבילים. לאחר קטע של כ 400 מטר, נפגוש שוב את השביל המסומן כחול שאתו יתלכד השביל שלנו ב 2 הקילומטרים הבאים. אנו כעת בנחל בת שבע, התוחם את הר שלמה מצפון. הר שלמה הוא גוש הררי בהרי אילת , ברום של 705 מ', שממנו יש תצפית נוף מרהיבה אל מפרץ אילת , חופי סיני וערב הסעודית , הרי אדום ועמק הערבה . הר שלמה ( ג'בל אלמצרי ) הוא השיא הטופוגרפי של גוש הגרניט המורם הנמשך בקו הר – שלמה – הר – יהושפט . גוש זה התרומם בין העתק נחל שלמה להעתק בקעת יותם . ההר בנוי סלעי גרניט החדורים מאות דייקים – מחדרים של פורפיר אדום ושל דיאבז ירוק ומחדרים של קורץ גדולי גביש ויפים . למתבונן אל הר שלמה בשעות אחר הצהריים מכביש מעלה אילת , יתגלו הרצועות הצבעוניות במדרונות ההר כפסים על גבה של זברה . אל פסגת הר שלמה אפשר להגיע באמצעות שבילים מסומנים מכיוון נחל שלמה , הר יהורם ונחל בת שבע (ערוץ המפלים) . על הפסגה יש עמדות ישנות נטושות של צה"ל.
שעליו סופר בהרחבה באחד המקטעים הקודמים. בהמשך השביל מזרחה , נעבור סמוך לפרט נדיר של סלוודורה פרסית, כמוה יש כמה בנחלי מדבר יהודה. נזהה קו מתח גבוה וכ 500 מטר מזרחית לו נגיע למפגש עם שביל בסימון שחור (8) המגיע מדרום. אנו נפנה צפון מזרחה עם השביל שלנו שמוסיף להתלכד עם השביל בסימון ירוק. למעשה אנו בשוליו המערביים של הר שחמון ובשטח מתון שהוא המשכו הצפון מזרחי של אזור רמת יותם. למרות השם הזה, זהו בקע טיפוסי ששקע כתוצאה משבר שהרים את הורסט הר שלמה ממערב והורסט הר שחמון ממזרח. נזהה את קו צינור הנפט החוצה כאן את השטח. נוסיף ונלך עם השביל צפון מזרחה בשולי הר שחמון עוד כקילומטר וחצי. אז נגיע למפגש עם שביל בסימון כחול, במקום הנקרא מסעף רודד (9). כאן נכנסנו כבר לנחל רודד שבמקום זה ערוצו רחב.
אפשרויות חילוץ במסלול: חילוץ רכוב אפשרי רק מנקודה 7 מזרחה לכיוון הערבה.
אפשרויות לינה באזור: חדרי אירוח באילות או לינה באילת. אפשרות נוספת: לינת שטח.